laion/Wikipedia-Exotic huggingface dataset:
ইকারোস

গ্রিক পুরাণে, ইকারোস (প্রাচীন গ্রিক ভাষায়: Ἴκαρος ইকারোস্‌) ছিল দাইদালোসের পুত্র এবং ইয়াপুক্সের ভাই। সে ও তার পিতা দাইদালোস যখন পিঠে মোম দিয়ে পাখা লাগিয়ে উড়ে পালিয়ে যাচ্ছিল তখন সে দাইদালোসের নির্দেশ না মেনে আকাশের খুব উচুঁ দিয়ে উড়ছিল। ফলে সূর্যের তাপে মোম গলে ইকারোসের পাখাজোড়া খসে গেল এবং সাগরে পড়ে সে ডুবে মারা গেল। দাইদালোস যখন দেখলো ইকারোস তার পেছনে নেই তখন সে বুঝল যে ইকারোস তার নির্দেশ অমান্য করেছে এবং সাগরে ডুবে মারা গেছে। পরে দাইদালোস তার পুত্রের লাশ সমাহিত করে। যে সাগরে পড়ে ইকারোসের মৃত্যু হয় সেই সাগরটি ইকারিয়ান সী নামে পরিচিত। গ্রীকপুরাণ মতে ডিডেলাস ছিলেন একজন বিখ্যাত ভাস্কর । কথিত আছে তার নির্মিত ভাস্কর্যগুলো বা মূর্তিগুলো জীবিত মানুষের মত নড়তে পারতো । ডিডেলাসের এক বোনের ছেলে নাম টালুস সেও ডিডেলাসের কাছে কাজ শিখতো , এবং কিছুদিনের মধ্যে টালুসের সুনামও চারিদিকে ছড়িয়ে পরে। ডিডেলাস এতে খুব ঈর্ষান্বিত হয় , একদিন সে কৌশলে টালুসকে ছাদ থেকে ফেলে দেয় , টালুস মারা যায় । দেবী এ্যাথিনি টালুসের দেহকে একটি পাখিতে পরিনত করেন। টালুসকে হত্যার জন্য ডিডেলাস, এথেন্সের রাজা অ্যারিওপেগাস কর্তৃক দোষী বিবেচিত হন। এ সময় জীবন বাঁচাতে ডিডেলাস ক্রিটে পালিয়ে যান। ক্রিটে থাকার সময় ক্রিটের রাজা এক দাসীর সাথে ডিডেলাসের বিয়ে দেন । বিয়ের পর ডিডেলাসের দুই সন্তান হয় একজনের নাম ইকারুস এবং অপরজনের নাম ল্যাপিক্স । এই ইকারুস, ডিডেলাসের মত স্থাপত্য বিদ্যায় দক্ষ হয়ে ওঠে । ডিডেলাস এবং ইকারুসের সুনাম সারা ক্রিট জুড়ে ছড়িয়ে পরে। ডিডেলাস ক্রিটের রাজা মাইনসের জন্য একটি গোলক ধাঁধা তৈরী করে দেন , যার উদ্দেশ্য ছিলো মিনেটোর (অর্ধেক মানব অর্ধেক ষাঁড়) কে বন্দী রাখা। কিন্তু ডিডেলাস মাইনসের শত্রু থেসাসকে সাহায্য করার জন্য অ্যারিয়াডনি(মাইনসের কন্যা) কিছু সূত্র (গোলক ধাঁধায় টিকে থাকার জন্য) প্রদান করে । এতে রাজা মাইনস ক্ষিপ্ত হয়ে ডিডেলাস ও তার পুর ইকারুসকে কারাগারে নিক্ষেপ করে । জেল থেকে পালানোর জন্য ডিডেলাস মোম এবং পাখির পালকের সাহায্যে দুই জোড়া পাখা নির্মান করে । একজোড়া ইকারুসের জন্য এবং আরেক জোড়া তার নিজের জন্য । ডিডেলাস ইকারুসকে বার বার সতর্ক করে দেয় যে , সে যেন কখনোই বেশী উপরে না ওঠে ,কারন এতে সূর্যের তাপে মোম গলে যেতে পারে । কিন্তু ইকারুস তার পিতার কথায় কান দেয় না , আকাশে ওড়ার আনন্দে সে সব ভুলে যায়। একসময় উড়তে উড়তে অনেক উপরে উঠে যায় , তখন সূর্যের তাপে মোম গলে গিয়ে তার পাখা ভেঙ্গে যায় আর ইকারুস সমুদ্রে পতিত হয়ে মারা যায়। "Icarus | Greek mythology | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-০৯।
উনা জেলা

উনা জেলা ভারতের হিমাচল প্রদেশের একটি জেলা। জেলাটি পাঞ্জাবের হোশিয়ারপুর ও রূপনগর জেলা এবং হিমাচল প্রদেশের কাংরা, হামিরপুর ও বিলাসপুর জেলার সাথে সীমানা ভাগ করে নিয়েছে। ভূখণ্ডটি সাধারণত নিম্ন পাহাড়সহ অর্ধ-পাহাড়ি অঞ্চল। উনা প্রধানত একটি শিল্পকেন্দ্র হিসেবে পরিচিতি পেয়েছে। ধর্মশালা শহর বা হিমালয়ের অভ্যন্তরে অবস্থিত কুল্লু, মানালি, জাওয়ালামুখী এবং চিন্তপূর্ণীর মত স্থানগুলিতে ভ্রমণকারীদের জন্য এটি ট্রানজিট শহর হিসেবে ব্যবহৃত হয়। মহাকাল মহাকালী মন্দিরটি রোনার কলোনীতে অবস্থিত একটি ঐতিহ্যবাহী মন্দির, উনা দেবী মহাকালী এবং ভগবান মহাকালের প্রতি উৎসর্গীকৃত। উনা জেলা হিমাচল প্রদেশের দক্ষিণ-পশ্চিমাঞ্চলে অবস্থিত, যেখানে হিমালয়ের শিভালিক পাহাড় একদিকে ঘুরেছে। সাতলুজ নদী শাহতলাই পাহাড়ের পাশ দিয়ে বয়ে গেছে, যা বাবা বালকনাথে সমাধির জন্য পরিচিত। উনা জেলার উনা শহরের উচ্চতা ৪০৮ মিটারের মত যা চিন্তপূর্ণীতে ১০০০ মিটারেরও বেশি উচ্চতায় পরিবর্তিত হয়েছে। উনা জেলার উত্তর সীমানা বরাবর বিপাশা নদী এবং পূর্বে শতদ্রু নদী প্রবাহিত হয়েছে , দক্ষিণে সোয়ান নদী যা মূলত মৌসুমী নদী, এটি ৬৫ কিলোমিটার জাসওয়ান উপত্যকা বরাবর প্রবাহিত হয়ে আনন্দপুরের নিকট শতদ্রু নদীতে মিলিত হয়েছে। ২০১১ সালের ভারতীয় জনগণনা অনুসারে উনা জেলার মোট জনসংখ্যা ছিল ৫২১,০৫৭ জন। এরফলে এটি ভারতের ৫৪৩তম জনবহুল জেলায় পরিণত করেছে (৬৪০টি জেলার মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৩৮ জন লোক বসবাস করে (প্রতি বর্গমাইলে ৮৮০ জন)। ২০০১-২০১১ এর দশকে উনা জেলার জনসংখ্যা বৃদ্ধির হার ছিল ১৬.২৪% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯৭৭ জন নারী রয়েছে। স্বাক্ষরতার হার ৮৭.২৩%। স্থানীয় মানুষেলা হিমাচলি, হিন্দি এবং পাঞ্জাবি ভাষায় কথা বলে। উনা শহর, ঘানারি ও হারোলি তহসিলের মানুষেরা হিমাচলি ও পাঞ্জাবি ভাষা সংমিশ্রণের কথা বলে। তবে অন্যান্য অঞ্চল - যেমন বঙ্গানা, আম্ব ও চিন্তপর্ণি হিমাচালি ভাষা বহুলভাবে ব্যবহৃত হয়। হিন্দুধর্ম এ জেলার প্রধান ধর্ম। এছাড়া শিখ ও ইসলাম ধর্মের প্রচুর অনুসারী রয়েছে। খ্রিস্টান এবং অন্যান্য ধর্মাবলম্বীরা অতি ক্ষুদ্রাকৃতির গোষ্ঠী গঠন করেছে। উনা জেলার অর্থনীতি প্রধানত কৃষিনির্ভর। উনা সাম্প্রতিক শিল্পকেন্দ্রে পরিণত হচ্ছে। বাসাল এবং ধামান্দ্রি গ্রামের সমন্বয়ে একটি সমন্বিত শিল্পকেন্দ্র গড়ে উঠেছে, যা রুদ্রু বাবার মন্দিরের নিকটবর্তী অঞ্চল। উনা জেলার প্রধান যোগাযোগ মাধ্যম সড়ক পথ এবং একমাত্র রেলপথ নাঙ্গাল (পাঞ্জাব) থেকে দৌলতপুর হয়ে উনাতে প্রবেশ করেছে। জাতীয় মহাসড়ক এনএইচ২২ শহরের মধ্য দিয়ে অতিক্রম করেছে। "Mahakaal Mahakali Temple"। Punjab Kesari। ১৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৯।  "Swan River"। ১ অক্টোবর ২০১২ তারিখে মূল থেকে আর্কাইভ করা।  "District Census 2011"। Census2011.co.in। ২০১১। সংগ্রহের তারিখ ৩০ সেপ্টেম্বর ২০১১।
পটাশিয়াম ক্লোরেট

পটাশিয়াম ক্লোরেট হল পটাশিয়াম, ক্লোরিন এবং অক্সিজেন ধারণকারী একটি যৌগিক পদার্থ যার আণবিক সূত্র KClO3। এটার বিশুদ্ধ গঠনে এটি একটি সাদা স্ফটিকময় পদার্থ। শিল্পজাত ব্যবহারে এটি সবচেয়ে সাধারণ ক্লোরেট। এটি আরো ব্যবহৃত হয়, জারক এজেন্ট হিসেবে, অক্সিজেন তৈরি করতে, সংক্রামক শক্তিনাশক হিসেবে, দিয়াশলাইয়ে, বিস্ফোরক এবং আতশবাজিতে, চাষে, লনগান গাছের অঙ্কুরোদগম পর্যায়ে, উষ্ণতর জলবায়ুতে ফল উৎপাদন করতে ইহা প্রবেশ করানো হয়। "potassium chlorate"। সংগ্রহের তারিখ ৯ জুলাই ২০১৫।  Seidell, Atherton; Linke, William F. (১৯৫২)। Solubilities of Inorganic and Organic Compounds। Van Nostrand। সংগ্রহের তারিখ ২০১৪-০৫-২৯।  Zumdahl, Steven S. (২০০৯)। Chemical Principles 6th Ed.। Houghton Mifflin Company। পৃষ্ঠা A22। আইএসবিএন 0-618-94690-X।  "Potassium chlorate"। ২২ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৫।  Michael Chambers। "ChemIDplus - 3811-04-9 - VKJKEPKFPUWCAS-UHFFFAOYSA-M - Potassium chlorate - Similar structures search, synonyms, formulas, resource links, and other chemical information."। সংগ্রহের তারিখ ৯ জুলাই ২০১৫।  Manochai, P.; Sruamsiri, P.; Wiriya-alongkorn, W.; Naphrom, D.; Hegele, M.; Bangerth, F. (ফেব্রুয়ারি ১২, ২০০৫)। "Year around off season flower induction in longan (Dimocarpus longan, Lour.) trees by KClO3 applications: potentials and problems"। Scientia Horticulturae। Department of Horticulture, Maejo University, Chiang Mai, Thailand; Department of Horticulture, Chiang Mai University, Chiang Mai, Thailand; Institute of Special Crops and Crop Physiology, University of Hohenheim, 70593 Stuttgart, Germany। 104 (4): 379–390। ডিওআই:10.1016/j.scienta.2005.01.004। সংগ্রহের তারিখ নভেম্বর ২৮, ২০১০।  উইকিমিডিয়া কমন্সে পটাশিয়াম ক্লোরেট সংক্রান্ত মিডিয়া রয়েছে।
সাম্বা জেলা

সাম্বা জেলা হল ভারতের জম্মু ও কাশ্মীরের একটি জেলা। এই জেলার সদর হল জম্মু শহর। এই জেলা গঠনের আগে এই অঞ্চলটি জম্মু জেলা এবং কাঠুয়া জেলার অন্তর্ভুক্ত ছিল। ২০১১ সালের আদমশুমারি অনুসারে সাম্বা জেলার জনসংখ্যা ৩,১৮,৮৯৮ জন। জেলাটির প্রতি বর্গকিলোমিটারে জনসংখ্যার ঘনত্ব ৩১৮ জন (৮২০ জন/বর্গমাইল)। ২০০১-এর দশকে এর জনসংখ্যা বৃদ্ধির হার ছিল ১৭.০১%। সাম্বাতে লিঙ্গ অনুপাত রয়েছে প্রতি ১,০০০ পুরুষ প্রতি ৮৯৭ জন মহিলা এবং এর সাক্ষরতার হার ৮১.৪১%। ২০১১ সালের আদমশুমারি অনুযায়ী সাম্বা জেলার মোট জনসংখ্যার মধ্যে ১৬.৮১ শতাংশ জেলার নগর অঞ্চলে বাস করে। মোট ৫৩,৬১৫ জন শহরাঞ্চলে বাস করেন, যার মধ্যে পুরুষ ২৯,৭৫৯ জন এবং ২৩,৮৫৬ জন মহিলা। ২০১১ সালের আদমশুমারির তথ্য অনুসারে সাম্বা জেলার নগর অঞ্চলে লিঙ্গ অনুপাত ৮০২। একইভাবে ২০১১ সালের আদমশুমারিতে সাম্বা জেলায় শিশু লিঙ্গের অনুপাত ছিল ৭৮৪। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৫,৭৭৯ জন, যার মধ্যে পুরুষ এবং মহিলা যথাক্রমে ৩,২৪০ এবং ২,৫৩৯ জন। সাম্বা জেলার এই শিশুসংখ্যার জনসংখ্যা মোট শহুরে জনসংখ্যার ১০.৮৯%। সাম্বা জেলায় গড় সাক্ষরতার হার ৮৮.৬২% এবং পুরুষ ও মহিলাদের মধ্যে সাক্ষরতার হার যথাক্রমে ৯৩.৭৫% এবং ৮২.২৪%। প্রকৃত সংখ্যায় ৪২,৩৯৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৪,৮৬২ জন এবং ১৭,৫৩১ জন। ২০১১ সালের আদমশুমারি অনুসারে সাম্বা জেলার ৮৩.১৯% জনগোষ্ঠী গ্রামে বাস করে। সাম্বা জেলার গ্রামীণ অঞ্চলে মোট জনসংখ্যা ২,৬৫,২৮৩ জন, যার মধ্যে পুরুষ এবং মহিলার সংখ্যা যথাক্রমে ১,৩৯,৩৬৫ এবং ১২৫,৯১৮ জন। সাম্বা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৪ জন মহিলা। যদি জম্মু জেলার শিশু লিঙ্গের অনুপাতের উপাত্ত বিবেচনা করা হয়, তবে ১০০০ ছেলেদের প্রতি ৭৭৮টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৩২,৮৯০ জন, যার মধ্যে ছেলে ১৮,৪৯৭ জন এবং মেয়ে ১৪,৩৯৩ জন। ২০১১ সালে জম্মু ও কাশ্মীরের সাম্বা জেলায় মোট ৭৭ পরিবার ফুটপাতে, বা গৃহহীন অবস্থায় বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৪১৮ এর সংখ্যা। এটি সাম্বা জেলার মোট জনসংখ্যার প্রায় ০.১৩%। মুসলিম প্রধান রাজ্যের সাম্বা জেলা হল একটি হিন্দু সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৩,১৮,৮৯৮; হিন্দু ধর্মাবলম্বী ছিল ৮৬.৩৩%, মুসলমান ৭.২০%, শিখ ৫.৬৩% এবং খ্রিস্টান ০.৭২%। জেলাতে ২,৭৫,৩১১ জন হিন্দু, ২২,৯৫০ জন মুসলিম, ১৭,৯৬১ জন শিখ ও ২,৩০৬ জন খ্রিস্টান ধর্মের মানুষ বসবাস করেন। "Samba District : Census 2011-2019 data"। www.census2011.co.in। সংগ্রহের তারিখ ১৭ অক্টোবর ২০১৯।
থেস্পিওস

গ্রিক পুরাণে, থেস্পিওস (প্রাচীন গ্রিক ভাষায়: Θέσπιος থেস্পিওস্‌) ছিল এরেখথেউস ২য় ও প্রাক্সিথেয়ার পুত্র এবং ক্রেউসা, ওরেইথিয়া, প্রোক্রিস, আল্কোন, মেতিওন, সিকিওন, পান্দোরুস, এউপালামুস, থোনিয়া ও ওর্নেউসের ভাই। সে আর্নেউসের কন্যা মেগামেদেকে বিয়ে করে। বিভিন্ন নারীর গর্ভে থেস্পিউসের পঞ্চাশটি কন্যা ছিল। আপোল্লোদোরুসের বিব্লিওথেকা অনুযায়ী থেস্পিওসের পঞ্চাশটি কন্যার নাম দেওয়া হল। তার পৌত্রগণ সকলেই ছিল হেরাক্লেইদাই।
সৈয়দা রুবিনা আক্তার

সৈয়দা রুবিনা আক্তার মীরা বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৮ থেকে নির্বাচিত জাতীয় সংসদ সদস্য। অ্যাডভোকেট সৈয়দা রুবিনা আক্তার মীরা ৬ মার্চ ১৯৭৫ সালে বরিশাল জেলায় জন্মগ্রহণ করেন। তিনি ঢাকা বিশ্ববিদ্যালয় থেকে পড়ালেখা করেন। তার স্বামী ঢাকা বিশ্ববিদ্যালয়ের শহীদ সার্জেন্ট জহুরুল হক হলের সাবেক জিএস ও আওয়ামী লীগের উপ-কমিটির সাবেক সহ-সম্পাদক মোশাররফ হোসেন সরদার। রুবিনা মিরা সাবেক ঢাবি ছাত্রলীগ নেত্রী, কেন্দ্রীয় যুব মহিলালীগের সাবেক সহসভাপতি, বাংলাদেশ আওয়ামী লীগের উপকমিটির সাবেক দপ্তর সহসম্পাদক ও বাংলাদেশ মহিলা ক্রীড়া সংস্থার সহসভাপতি। তিনি একাদশ জাতীয় সংসদের সংরক্ষিত নারী আসন-২৮ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান। একাদশ জাতীয় সংসদে তিনি বেসামরিক বিমান পরিবহন ও পর্যটন মন্ত্রণালয় সম্পর্কিত স্থায়ী কমিটির সদস্য। "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "সংরক্ষিত নারী আসনে ৪৯ জন বিনা প্রতিদ্বন্দ্বিতায় নির্বাচিত"। সমকাল। ১৬ ফেব্রুয়ারি ২০১৯। ২২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৪ আগস্ট ২০১৯।  "সংরক্ষিত নারী আসনে বিনা প্রতিদ্বন্দ্বিতায় এমপি ৪৯ জন"। কালের কণ্ঠ। ১৭ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "শপথ নিলেন সংরক্ষিত নারী এমপিরা"। একুশে টেলিভিশন। ২০ ফেব্রুয়ারি ২০১৯। সংগ্রহের তারিখ ২৪ আগস্ট ২০১৯।  "উজিরপুরে অ্যাডভোকেট রুবিনা মিরার গণসংযোগ"। Jugantor। সংগ্রহের তারিখ ২০১৯-১০-১৭।  "বিনা প্রতিদ্বন্দ্বিতায় ৪৯ নারী এমপি নির্বাচিত"। দৈনিক যুগান্তর। ১৬ ফেব্রুয়ারি ২০১৯। সংগ্রহের তারিখ ১১ নভেম্বর ২০২৩।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংরক্ষিত নারী আসনে এমপি হলেন যারা"। Jugantor। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "শপথ নিলেন সংরক্ষিত নারী আসনের ৪৯ এমপি"। Dhaka Tribune Bangla। ২০১৯-০২-২০। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০১৯-১০-১৪।  "সংরক্ষিত আসন থেকে যারা এমপি হলেন"। Daily Nayadiganta। সংগ্রহের তারিখ ২০১৯-১০-১৪।  একাদশ জাতীয় সংসদ সদস্যদের তালিকা –জাতীয় সংসদ একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা[স্থায়ীভাবে অকার্যকর সংযোগ] –বাংলাদেশ নির্বাচন কমিশন
বারমুলা জেলা

বারামুলা জেলা হল ভারতের জম্মু ও কাশ্মীরের একটি জেলা। জেলা সদর হল বারামুলা শহর। ২০১১ সালের আদমশুমারি অনুসারে বারামুলা জেলার জনসংখ্যা ১০,০৮,০৩৯ জন। জেলাটির প্রতি বর্গকিলোমিটারে জনসংখ্যার ঘনত্ব ২৩৮ জন। ২০০১-এর দশকে এর জনসংখ্যা বৃদ্ধির হার ছিল ১৯.৪৫%। বারামুলাতে লিঙ্গ অনুপাত রয়েছে প্রতি ১,০০০ পুরুষ প্রতি ৮৮৫ জন মহিলা এবং এর সাক্ষরতার হার ৬৪.৬৩%। ২০১১ সালের আদম শুমারির জন্য বারামুলা জেলার মোট জনসংখ্যার মধ্যে ১৮.১ শতাংশ জেলার নগর অঞ্চলে বাস করে। মোট ১৮২,৫০০ জন শহরাঞ্চলে বাস করেন, যার মধ্যে পুরুষ ১,০২,৩৩৪ জন এবং ৮০,১৬৬ জন মহিলা। ২০১১ সালের আদমশুমারির তথ্য অনুসারে বারামুলা জেলার নগর অঞ্চলে লিঙ্গ অনুপাত ৭৮৩। একইভাবে ২০১১ সালের আদমশুমারিতে বারামুলা জেলায় শিশু লিঙ্গের অনুপাত ছিল ৮৫১। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ২২,০৫৭ জন, যার মধ্যে পুরুষ এবং মহিলা যথাক্রমে ১১,৯১৭ এবং ১০,১৪০ জন। বারামুলা জেলার এই শিশুসংখ্যার জনসংখ্যা মোট শহুরে জনসংখ্যার ১১.৬৫%। বারামুলা জেলায় গড় সাক্ষরতার হার ৭৬.০১% এবং পুরুষ ও মহিলাদের মধ্যে সাক্ষরতার হার যথাক্রমে ৮৩.৩৮% এবং ৬৫.২১%। প্রকৃত সংখ্যায় ১,২১,৯৫৬ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৭৬,২৯০ জন এবং ৪৫,৬৬৬ জন। ২০১১ সালের আদম শুমারি অনুসারে বারামুলা জেলার ৮১.৯০% জনগোষ্ঠী গ্রামে বাস করে। বারামুলা জেলার গ্রামীণ অঞ্চলে মোট জনসংখ্যা ৮,২৫,৫৩৯ জন, যার মধ্যে পুরুষ এবং মহিলার সংখ্যা যথাক্রমে ৪,৩২,৩৯৯ এবং ৩,৯৩,১৪০ জন। বারামুলা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯০৯ জন মহিলা। যদি বারামুলা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৬৫ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ১,৪২,৫২৪ জন, যার মধ্যে ছেলে ৭৬,৪০৪ জন এবং মেয়ে ৬৬,১২০ জন। ২০১১ সালে জম্মু ও কাশ্মীরের বারামুলা জেলায় মোট ৮৫ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৪২৪ এর সংখ্যা। এটি বারামুলা জেলার মোট জনসংখ্যার প্রায় ০.০৪%। মুসলিম প্রধান রাজ্যে বারামুলা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১০,০৮,০৩৯; হিন্দু ধর্মাবলম্বী ছিল ৩.০৪%, মুসলমানরা ৯৫.১৫%, শিখ ১.৪৭% এবং খ্রিস্টান ০.১৫%। জেলাতে ৩০,৬২১ জন হিন্দু, ৯,৫৯,১৮৫ জন মুসলিম, ১৪,৭৭০ জন শিখ ও ১,৪৯৭ জন খ্রিস্টান ধর্মের মানুষ বসবাস করেন। "Baramula District : Census 2011-2019 data"। www.census2011.co.in। সংগ্রহের তারিখ ১৭ অক্টোবর ২০১৯।
আকাবার দ্বিতীয় শপথ

আকাবার দ্বিতীয় শপথ ইসলামের একটি গুরুত্বপূর্ণ ঘটনা। ৬২২ খ্রিষ্টাব্দের জুন মাসে মদিনা থেকে ৭৫ জন মুসলমান একটি দল হজ্জ পালনের জন্যে মক্কায় আগমন করলে তারা মুহাম্মদের নিকট শপথ করেন যে তারা ইসলামের প্রচার ও প্রসারে সাহায্য ও মুহাম্মদ সাল্লাল্লাহু কে নিরাপত্তা প্রদান করবে। বাইআতে আকাবা (আরবী: بيعة عقبه) হল মুহাম্মদের মদীনায় হিজরতের পূর্বে মদিনাবাসীর ইসলাম গ্রহণের দুটি ধাপ। প্রথম ধাপকে বাইআতে আকাবায়ে ঊলা বলে। আর দ্বিতীয় ধাপকে বাইআতে আকাবায়ে ছানিয়া বলে। আকাবার প্রথম শপথে অংশগ্রহণকারি সাহাবা আসাদ ইবন যুরারা ও মুসআব ইবন উমায়ের এর একান্ত প্রচেষ্টায় মদিনায় বহু মানুষ ইসলাম গ্রহণ করে ।মদিনার মানুষ সবাই মুহাম্মদ কে নেতা হিসেবে পেতে চাইলেন ।তারা আকাবার প্রথম শপথের পরের বছরেই আবারো হজের জন্য আসলেন । এদিকে মক্কায় মুহাম্মদ ও তার সাহাবাদের উপর অত্যাচারের মাত্রা বেড়েই চলছে । মদিনাবাসি মুহাম্মদ নিরাপত্তা ও ইসলাম গ্রহণের অঙ্গীকার দিতে চাচ্ছিলেন । সেই হিসেবে এই শপথানুষ্ঠান রাসুলকে মদিনায় নিরাপত্তা ও ইসলাম প্রসারে সাহায্য করার ব্যপারে হয়েছিলো। আকাবার প্রথম শপথের পরবর্তী হজ্জ মওসুমে মুসআব ইবন উমাইর সহ ৭৩ জন পুরুষ ২ জন মহিলা সহ মক্কায় আগমন করেন । মদিনাবাসীদের এই দল ১৫ই যিলহজ্জ তারিখে মিনা জামরায়ে আকবার ঘাঁটিতে একত্রিত হয়ে গভীর রাতের অন্ধকারে গোপন আলোচনা করলন । মুহাম্মদের চাচা আব্বাস ইবনে আবদুল মুত্তালিব মদিনাবাসীদের উদ্দেশ্যে বললেন, তোমরা যদি আমার ভাতিজাকে সম্পূর্ণ নিরাপত্তা ও তার ধর্ম প্রচারের ব্যপারে সহযোগিতার অঙ্গীকার দিতে পারো তাহলেই আমি মুহাম্মদকে যেতে দিতে পারি। মদিনাবাসী এই প্রস্তাব মেনে নিয়ে মুহাম্মদের হাতে কিছু শপথ ও বাইয়াত গ্রহণ করে। আকাবার দ্বিতীয় শপথে অংশগ্রহণ করেছিলেন ৭৫ জন সাহাবা । এর মধ্যে ৭৩ জন পুরুষ এবং ২ জন মহিলা । দুইজন হচ্ছেন বনু মাজেন ইবনে নাজ্জার গোত্রের উম্মে আম্মার নাছিবা বিনতে কাব এবং বনু সালমা গোত্রের উম্মে মানিঈ আসমা বিনতে আমর । এই শপথ দুই ভাগে বিভক্ত একভাগ নবীজির কাছে সাহাবীদের শপথ অন্যদিকে দ্বিতীয় ভাগ মুহাম্মদ কর্তৃক ওয়াদা । ক) কাফেরদের নির্যাতনে বিপরীতে নারী ও শিশুর ন্যয় নবী করিম কে হেফাজাত করার শপথ। খ) পক্ষান্তরে ইসলামের বিজয় আসলে নিজ সম্প্রদায়ের কাছে ফিরে না আসার নবী কর্তৃক ওয়াদা। Jamil, Iftekhar। "আকাবার দ্বিতীয় বাইয়াত | নবীজি সা." (ইংরেজি ভাষায়)। ২০১৯-০৫-২৯ তারিখে মূল থেকে আর্কাইভ করা। সংগ্রহের তারিখ ২০১৯-১০-১৭।  ফজলুদ্দীন শিবলী, আবূ সুফিয়ান যাকী (জানুয়ারী ১৯৯৮)। ফরহাঙ্গে জাদীদ। চক সার্কুলার রোড, ঢাকা: রশিদিয়া লাইব্রেরী। পৃষ্ঠা ১৫০।  ফজলুদ্দীন শিবলী, আবূ সুফিয়ান যাকী (জানুয়ারী ১৯৯৮)। ফরহাঙ্গে জাদীদ। চক সার্কুলার রোড, ঢাকা: রশিদিয়া লাইব্রেরী। পৃষ্ঠা ৫৮৮।  ফজলুদ্দীন শিবলী, আবূ সুফিয়ান যাকী (১৯৯৮)। ফরহাঙ্গে জাদীদ। চক সার্কুলার রোড, ঢাকা: রশিদিয়া লাইব্রেরী। পৃষ্ঠা ৫৭।  ফজলুদ্দীন শিবলী, আবু সুফিয়ান জাকি (১৯৯৮)। ফরহাঙ্গে জাদীদ। চক সার্কুলার রোড ঢাকা: রশিদিয়া লাইব্রেরী। পৃষ্ঠা 278।  "আল আকাবার শপথ"। দৈনিক পূর্বকোণ। ২০১৯-০৫-২৬। সংগ্রহের তারিখ ২০১৯-১০-১৭।  "বায়াতে আকাবার ৩ শপথ"। আলোর কাফেলা। ২০১৭-০৭-১৪। সংগ্রহের তারিখ ২০১৯-১০-১৭। [স্থায়ীভাবে অকার্যকর সংযোগ] সৈয়দ মুহাম্মদ মিয়াঁ, তারীখুল ইসলাম। বাংলাবাজার, ঢাকা: মাহমুদিয়া লাইব্রেরী। পৃষ্ঠা ২৩,২৪ ও ২৫।
আকাবার তৃতীয় শপথ

আকাবার তৃতীয় শপথ হল ৬২৩ খ্রিষ্টাব্দে ঘটিত মুহাম্মদের জীবনের শেষ শপথানুষ্ঠান। আকাবার দ্বিতীয় শপথের পরে যখন মুহাম্মদের উপর মক্কার কুরাইশদের অত্যচার চরম আকারে বেড়ে যায় তখন মুহাম্মদ মদিনাবাসীদের নিজের নিজের নিরাপত্তার ব্যাপারে যুদ্ধের অঙ্গীকার করেন। মক্কার কুরাইশরা যখন সাহাবা ও মুহাম্মদের উপর অত্যাচার চরম মাত্রায় বাড়িয়ে দিলো এমনকি মুহাম্মদ কে হত্যা করার পরিকল্পনা করতে থাকলো তখন আল্লাহ্‌ মুহাম্মদকে হিজরতের ও যুদ্ধের অনুমতি দিলেন । আল্লাহ্‌ বলেন, “আল্লাহ্ তোমাদের আশ্রয় লাভের জন্য তোমাদের একটি ভ্রতৃ সমাজ এবং একটি বসতি সৃষ্টি করেছেন যেখানে তোমরা আশ্রয় লাভ করবে।“ মদিনা থেকে আগত ৭৩ জন পুরুষ এবং ২ জন মহিলা থেকে মুহাম্মদ কে নিরাপত্তা দানের জন্য যুদ্বের বাইয়াত গ্রহণ করলেন। এই শপথ নেয়ার পূর্বে নবী তাদের কাছ থেকে জাহিলিয়াতের বিরুদ্বে যুদ্ধের অঙ্গীকার গ্রহণ করলেন এবং নিজের ব্যাপারেও নিরাপত্তার শর্তসহ বাইয়াত গ্রহণ করে অঙ্গীকার পূরণের বিনিময় জান্নাতের সুসংবাদ দিলেন । ক) জাহিলিয়াতের বিরুদ্বে যুদ্ধের অঙ্গীকার গ্রহণ। খ) নিজের ব্যাপারেও নিরাপত্তার শর্তসহ বাইয়াত গ্রহণ করা। "একনজরে মহানবী (সা.) এর জীবনী"। দৈনিক আলোকিত বাংলাদেশ। ৩০ নভেম্বর ২০১৭।  "বায়াতে আকাবার ৩ শপথ"। আলোর কাফেলা (ইংরেজি ভাষায়)। ২০১৭-০৭-১৪। সংগ্রহের তারিখ ২০১৯-১০-১৭। [স্থায়ীভাবে অকার্যকর সংযোগ] "ইমানদারের জীবন ও সম্পদ আল্লাহর জন্য | কালের কণ্ঠ"। Kalerkantho। সংগ্রহের তারিখ ২০১৯-১০-১৭।
পোস্টার

পোস্টার একটি জনপ্রিয় প্রচার মাধ্যম। যার মাধ্যমে রাজনৈতিক প্রচারণা, সাংস্কৃতিক প্রচারণা,নাটক ও চলচ্চিত্র প্রচারণা, আন্দোলন প্রচারণা প্রভৃতি বিভিন্ন ধরনের প্রচারণা করা হয় । পোস্টার প্রচারের ব্যপারে খুবই কার্যকরি ভূমিকা পালন করতে পারে। কাগজ আবিস্কৃত হওয়ার পূর্বে মানুষ শিলালিপি ব্যবহার করতো। বিভিন্ন দেয়ালে,পাথরে,গাছে তাদের রাজ্যের প্রয়োজনীয় আইন-কানুন, রীতি-নীতি, পলাতক আসামি গ্রেপ্তারি পরোয়ানা,সরকারী ফরমান সহ বিভিন্ন কিছু লিখে বা সংকেত দিয়ে রাখতো। যা প্রাক আধুনিক যুগে পোস্টার হিসেবে কাজ করতো। ১৭৫৭ সালে ইস্ট ইন্ডিয়া কোম্পানির ক্ষমতা দখলের পরই এ দেশে লন্ডনে ছাপানো কিছু কাগজের পোস্টার ছাপা হতে থাকে। এ সময় সাহিত্যচর্চার পাশাপাশি হিন্দু ধর্মীয় দেবদেবীর ছবি ছোট ছোট পোস্টারে প্রকাশ হতে থাকে। ১৮৬৪ সালে কলকাতায় সরকারি আর্ট স্কুল প্রতিষ্ঠিত হলে সেখান থেকে লিথো পদ্ধতিতে ছাপানো পোস্টার জনপ্রিয় হয়। এসব পোস্টারের বিষয় ছিল দেবদেবী, বিভিন্ন মণিষী ও পৌরাণিক কাহিনী সম্পর্কিত। প্রাচীন আমল থেকেই বিভিন্ন ধরনের পোস্টার গণপ্রচার মাধ্যম হিসেবে ব্যবহৃত হয়েছে। মানব পোস্টার - মানুষের গায়ে কোন কিছু লিখে প্রচার করা শিলালিপি পোস্টার - পাথরের গায়ে খোদাই করে লিখে রেখে প্রচার করা দেয়াল পোস্টার - দেয়ালে লিখে কোন কিছু প্রচার করা অনলাইন পোস্টার - বর্তমান যুগে ইন্টারনেটে সামাজিক যোগাযোগ মাধ্যমে ব্যবহৃত হচ্ছে । Rahman, Arifur। "পোস্টার সংস্কৃতি – এক অনৈতিক গাঁথা | দৈনিক পূর্বদেশ" (ইংরেজি ভাষায়)। সংগ্রহের তারিখ ২০১৯-১০-১৭। [স্থায়ীভাবে অকার্যকর সংযোগ] "পোস্টার - বাংলাপিডিয়া"। bn.banglapedia.org। সংগ্রহের তারিখ ২০১৯-১০-১৭।
শোপিয়ান জেলা

শোপিয়ান জেলা হল ভারতের জম্মু ও কাশ্মীরের একটি জেলা। জেলা সদর হল শোপিয়ান শহর। ২০১১ সালের আদমশুমারি অনুসারে শোপিয়ান জেলার জনসংখ্যা ২৬৬,২১৫ জন। জেলাটির প্রতি বর্গকিলোমিটারে জনসংখ্যার ঘনত্ব ৮৫৩ জন। ২০০১-এর দশকে এর জনসংখ্যা বৃদ্ধির হার ছিল ২৫.৯৭%। শোপিয়ানতে লিঙ্গ অনুপাত রয়েছে প্রতি ১,০০০ পুরুষ প্রতি ৯৫১ জন মহিলা এবং এর সাক্ষরতার হার ৬০.৭৬%। ২০১১ সালের আদম শুমারির জন্য শোপিয়ান জেলার মোট জনসংখ্যার মধ্যে ৬.১৫ শতাংশ জেলার নগর অঞ্চলে বাস করে। মোট ১৬,৩৬০ জন শহরাঞ্চলে বাস করেন, যার মধ্যে পুরুষ ৯,৩১৯ জন এবং ৭,০৪১ জন মহিলা। ২০১১ সালের আদমশুমারির তথ্য অনুসারে শোপিয়ান জেলার নগর অঞ্চলে লিঙ্গ অনুপাত ৭৫৬। একইভাবে ২০১১ সালের আদমশুমারিতে শোপিয়ান জেলায় শিশু লিঙ্গের অনুপাত ছিল ৮০০। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ২,০৬৩ জন, যার মধ্যে পুরুষ এবং মহিলা যথাক্রমে ১,১৪৬ এবং ৯১৭ জন। শোপিয়ান জেলার এই শিশুসংখ্যার জনসংখ্যা মোট শহুরে জনসংখ্যার ১২.৩০%। শোপিয়ান জেলায় গড় সাক্ষরতার হার ৭৮.৬৫% এবং পুরুষ ও মহিলাদের মধ্যে সাক্ষরতার হার যথাক্রমে ৮৬.৭৪% এবং ৬৭.৮৫%। প্রকৃত সংখ্যায় ১১,২৪৪ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ৭,০৮৯ জন এবং ৪,১৫৫ জন। ২০১১ সালের আদম শুমারি অনুসারে শোপিয়ান জেলার ৯৩.৮৫% জনগোষ্ঠী গ্রামে বাস করে। শোপিয়ান জেলার গ্রামীণ অঞ্চলে মোট জনসংখ্যা ২,৪৯,৮৫৫ জন, যার মধ্যে পুরুষ এবং মহিলার সংখ্যা যথাক্রমে ১,২৭,১৬১ এবং ১,২২,৬৯৪ জন। শোপিয়ান জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৬৫ জন মহিলা। যদি শোপিয়ান জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৮২ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৩৯,৪৮৪ জন, যার মধ্যে ছেলে ২০,৯৭৫ জন এবং মেয়ে ১৮,৫০৯ জন। ২০১১ সালে জম্মু ও কাশ্মীরের শোপিয়ান জেলায় মোট ১২ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন বসবাসকারী সকলের মোট জনসংখ্যা ৫২ জন। এটি শোপিয়ান জেলার মোট জনসংখ্যার প্রায় ০.০২%। মুসলিম প্রধান রাজ্যে শোপিয়ান জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ২৬৬,২১৫; হিন্দু ধর্মাবলম্বী ছিল ১.১৭%, মুসলমানরা ৯৮.৫২%, শিখ ০.০৭% এবং খ্রিস্টান ০.১৬%। জেলাতে ৩,১১৩ জন হিন্দু, ২,৬২,২৬৩ জন মুসলিম, ১৭৮ জন শিখ ও ৪২৯ জন খ্রিস্টান ধর্মের মানুষ বসবাস করেন। Falling Rain Genomics, Inc - Shupiyan "JK only state where 8 languages are spoken"। greaterkashmir.com। Greater Kashmir। ২০ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৯।  "Shupiyan District : Census 2011-2019 data"। www.census2011.co.in। সংগ্রহের তারিখ ১৭ অক্টোবর ২০১৯।